Odense Adresse-Contoirs Efterretninger, 1825-08-22
Disse og lignende Rygter formoder Man udspredes alle for at ophidse Gemytterne, hvilket er til største Overflødighed, naar Man blandt saa meget Andet læser, en Skildring fra Gibraltar om Tilstanden i de sydlige Provindser. De spanske Tropper i St. Roque - hedder det - desertere hver Dag hobeviis. Soldaten er næsten nøgen og færdig at omkomme af Hunger, da han ingen ordentlig Dag=Ration faaer. Folket ligger under for Bye derne; daglig udpantes den ulykkelige Landmand lige til Klæderne, fordi han ei kan udrede Skatterne, hvoraf ikke den tiende Deel tilflyder Statskassen. J Campillo og to andre Landsbyer ved Mallaga ere de udsendte Skatte=Kommissarier ihjelslagne af Folket. J forrige Uge anfaldt Tropperne i Algesiras med væbnet Haand Toldkassen; de var Kl. 3 om Eftermiddagen, og de havde endnu Jntet faaet at spise. J Cordova, Lucena og Antequera ere de Apostoliske blevne hindrede i at myrde de Negros, ligesom i Mallaga, hvor et nyt Komplot skal være opdaget, og Garnisonen har havt saa blodig en Kamp med de roialistiske Frivillige, at Antallet af Dræbte og Saarede paa begge Sider skal have været betydeligt. J Omegnen af Sevilla, Jaemc. sværme stærke Guerillas eller rettere Røverbander, hvorimod Tropperne intet kunne udrette. En af dem har fra Ny-Castilien igjennem Sierrn Morena udbredt sig i Provindsen Cordova, hvor den alt har forsynet sig med Heste. Disse Guerillas tilføie Jndvaanerne intet Ondt; men gjøre blot Jagt efter de roialistiske Frivillige, og af den Overeenstemmelse, som spores i deres Operationer, slutter Man sig til en fælleds Plan. Paa den anden Side have Carlisterne virkelig været i Haandgemæng med de Kongelige Tropper, hvorved Trappisten, Don Antonio Maragnon, som alt havde flere tusinde Mand under sine Faner og havde proklammeret Carl V, blev paagrebet i Viana og bragt til Pampelona. Men uagtet Kongen havde udlovet en stor Belønning til den, som det lykkedes at gribe ham død eller levende, vidste Geistligheden at udvirke, at han blot er sat under Opsyn i Klosteret, hvor han nu lever i Herlighed og i Glæde. Overpolitie=Jntendanten Hr. Recacho har ogsaa faaet en af de apostoliske Sendebud opsnappet, som skulde bringe et Cirkulaire til Andalusien, hvori tales om en anden Restauration og Jnfanten Don Carlos ufortøvede Ophøielse paa Tronen, om Nødvendigheden af at konfiskere de Konstitutionelles Godser, naturligviis til Roialisternes Fordeel, om Jnqvisitionens Gjenoprettelse m. m. Generalkapitainen i Catalonien, den retskafne Marquis Campo Sagrado, har endog i en Skrivelse til Hs. Maj. besværet sig over de Fornærmelser, han paa sin Reise til Barcellona har maattet udstaae af de roialistiske Frivillige, hvilke modtoge ham, som Enhver der ikke anstaaer dem, med en Spotvise betitlet den roialistiske Tragala. Saaledes er vedvarende Tilstanden i dette af den ledeste Partiekamp og Fanatisme sønderslidte Land, og neppe vildet blive bedre ved den nødtvungne Sikkerhedsjuntaom hvis virkelige Jndsættelse Hr. Zen selv er indtruffet til Madrid, efterat Kongen bestemt har afslaaet den til Præsident udnævnte Hertug af Jnfantados gjentagne Forestillinger derimod. Jkke heller lover det synderlig Godt, at Oberst Meza, der er udnævnt til Juntaens Sekretair og hører til de Maadeholdnes Partie, skal være Hertugens personlige Fiende.